Justin Francis Rigali

Mons. Justin Francis kardinál Rigali (* 19. apríl 1935, Los Angeles, Kalifornia, USA) je americký rímskokatolícky duchovný kňaz, biskup a kardinál. Po diplomatickej a akademickej kariére v Ríme pôsobil v rokoch 1994 až 2003 ako arcibiskup St. Louis. Potom pôsobil ako arcibiskup Philadelphie od roku 2003 až do svojej rezignácie v roku 2011 po vyšetrovaní škandálu so sexuálnym zneužívaním vo Philadelphskej arcidiecéze. V roku 2003 bol menovaný za kardinála.

 Životopis 
 Raný život a vzdelanie 
Narodil sa 19. apríla 1935 v Los Angeles v Kalifornii Henrymu Alphonsusovi a Frances Irene (rodenej White) Rigaliovcom ako najmladší zo siedmich detí. Jeho sestra Charlotte vstúpila do Sestier svätého Jozefa a jeho brat Norbert do Spoločnosti Ježišovej. Navštevoval školu Holy Cross a potom v roku 1949 nastúpil do prípravného seminára v Hancock Parku v Los Angeles.

Študoval na jednom z kampusov Los Angeles College, v seminári Our Lady Queen of Angels v San Fernando v Kalifornii a v seminári St. John's v Camarillo v Kalifornii.

 Kňazstvo 
25. apríla 1961 bol vysvätený za kňaza pre arcidiecézu Los Angeles kardinálom Jamesom Francisom McIntyrom. Po vysvätení prijal pastoračné úlohy vo farnostiach v Los Angeles a Downey v Kalifornii.

V roku 1961 získal bakalársky titul v odbore posvätná teológia na Katolíckej univerzite v Amerike vo Washingtone, D.C.. V októbri 1961 nastúpil na postgraduálne štúdium na Pápežskom severoamerickom kolégiu v Ríme a v roku 1964 získal titul doktor kánonického práva na Pápežskej gregoriánskej univerzite.

Počas pobytu v Ríme pôsobil ako asistent počas prvých dvoch zasadnutí (19621963) Druhého vatikánskeho koncilu. V lete 1934 sa vrátil do Kalifornie a bol krátko pridelený ako pomocný farár vo farnosti v Pomone. Po návrate do Ríma študoval v rokoch 1964 až 1966 na Pápežskej cirkevnej akadémii, aby sa pripravil na svoju diplomatickú prácu pre Vatikán.

 Vatikánski sekretariát 
25. novembra 1964 začal svoju službu v anglickej sekcii Štátneho sekretariátu. Od septembra 1966 do februára 1970 pôsobil ako tajomník Apoštolskej nunciatúry na Madagaskare. Vatikán ho 11. júla 1967 vymenoval za pápežského komorníka. 11. februára 1970 sa stal riaditeľom anglickej sekcie Štátneho sekretariátu. Pôsobil aj ako anglický prekladateľ pre pápeža Pavla VI., a sprevádzal ho na niekoľkých medzinárodných cestách.

Počas svojho pôsobenia v Štátnom sekretariáte aj ako kaplán v karmelitánskom kláštore a ako profesor na Pápežskej cirkevnej akadémii. Sprevádzal pápeža Jána Pavla II. na niekoľkých medzinárodných cestách vrátane jeho návštev Spojených štátov v rokoch 1979 a 1987. Vatikán ho 19. apríla 1980 povýšil na čestného preláta a 25. októbra 1984 bol menovaný za magistrálneho kaplána v Ráde maltézskych rytierov.

 Pápežská cirkevná akadémia 
8. júna 1985 bol vymenovaný pápežom Jánom Pavlom II. za prezidenta Pápežskej cirkevnej akadémie a titulárneho arcibiskupa Volsinia. Biskupské svätenie prijal 14. septembra 1985 z rúk pápeža Jána Pavla II. spolu s kardinálmi Eduardom Somalom a Achillom Silvestrinim ako spolusvätiteľmi v katedrále v Albano v talianskom Laziu. Za svoje biskupské motto zvolil: „Verbum Caro Factum Est“, čo znamená „Slovo sa telom stalo“. 13. októbra 1986 bol menovaný za člena Rádu Svätého hrobu.

V rokoch 1985 až 1990 zastával aj niekoľko funkcií v Rímskej kúrii:
 Tajomník Kongregácie pre biskupov, vymenovaný Jánom Pavlom II. 21. decembra 1989; bol druhým najvyšším predstaviteľom tohto dikastéria.
 Tajomník Kardinálskeho kolégia, vymenovaný Jánom Pavlom II. 2. januára 1990
 Člen Stálej medzidikasterskej komisie
 Člen Pápežskej komisie pre Latinskú Ameriku
 Člen Kongregácie pre náuku viery
 Člen Pápežskej rady pre laikov
 Člen Rady pre verejné záležitosti Cirkvi

V rovnakom čase poskytoval pastoračnú službu aj farnostiam a seminárom v Ríme.

 Arcibiskup z St. Louis 
25. januára 1994 ho pápež Ján Pavol II. vymenoval za siedmeho arcibiskupa St. Louis. Do úradu ho dosadil 15. marca 1994 kardinál Bernardin Gantin.

7. novembra 1994 stal sa členom Rytierov Kolumba. Počas svojho pôsobenia v St. Louis prejavoval záujem o školy a navštívil každú katolícku strednú školu v arcidiecéze. Postavil sa však proti kolektívnemu vyjednávaniu učiteľov a proti akémukoľvek úsiliu, ktoré vynakladali na odborové združovanie. Bol všeobecne uznávaný ako schopný administrátor a efektívny fundraiser, hoci pozorovatelia uviedli, že jeho popularita s pokračujúcim pôsobením klesala.

V januári 1999 hostil návštevu Jána Pavla II. v St. Louis. Pápež sa údajne rozhodol navštíviť arcidiecézu kvôli svojmu dlhoročnému blízkemu priateľstvu s Rigalim v Ríme.

 Arcibiskup z Filadelfie 
Pápež Ján Pavol II. ho 15. júla 2003 vymenoval za ôsmeho arcibiskupa Filadelfie. Za arcibiskupa bol ustanovený 7. októbra 2003. 28. septembra 2003 ho Vatikán povýšil do kardinálskeho kolégia, čo je pre arcibiskupov Filadelfie obvyklá výsada. Bol vymenovaný za kardinála-kňaza v kostole Santa Prisca v Ríme počas konzistória 21. októbra 2003.

Bol jediným americkým kardinálom, ktorý slúžil ako koncelebrant na pohrebnej omši za Jána Pavla II. v roku 2005. Bol tiež jedným z kardinálov voličov, ktorí sa zúčastnili pápežského konkláve v roku 2005, ktoré zvolilo pápeža Benedikta XVI..

V septembri 2007 bol pápežom Benediktom XVI. vymenovaný za člena Kongregácie pre biskupov. 31. augusta 2009 ho pápež Benedikt XVI. vymenoval za apoštolského administrátora diecézy Scranton po rezignácii biskupa Josepha Martina a pomocného biskupa Johna Doughertyho. Pôsobil ako apoštolský administrátor osem mesiacov.

16. júna 2011 ho pápež Benedikt XVI. vymenoval za svojho osobitného vyslanca na oslavy 200. výročia narodenia biskupa Jána Neumanna v Prachaticiach v Česku.

 Odchod do dôchodku 
19. júla 2011 Benedikt XVI. prijal jeho rezignáciu na funkciu arcibiskupa Filadelfie a za jeho nástupcu vymenoval arcibiskupa Charlesa J. Chaputa. Do úradu bol ustanovený za arcibiskupa 8. septembra 2011. Potom sa utiahol do rezidencie v diecéze Knoxville. Pozval ho tam biskup Richard Stika, s ktorým zdieľa obytné priestory.

Zúčastnil sa konkláve v roku 2013, na ktorej bol zvolený pápež František. Zostal právnený voliť v konkláve až do dovŕšenia 80 rokov 19. apríla 2015. V decembri 2013 odišiel z Kongregácie pre biskupov. Počas tohto obdobia sa zúčastňoval niektorých aktivít v diecéze Nashville. V januári 2023 bol niekoľko dní hospitalizovaný v Knoxville v Tennessee pre nezverejnený zdravotný stav.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Jánom Pavlom II.

 Iné projekty 

 Zdroj 

Kategória:Kardináli USA
Kategória:Rímskokatolícki biskupi USA
Kategória:Rímskokatolícki arcibiskupi USA
Kategória:Vatikánski diplomati
Kategória:Osobnosti USA talianskeho pôvodu
Kategória:Arcibiskupi St. Louisskej arcidiecézy
Kategória:Absolventi Catholic University of America
Kategória:Absolventi Pápežskej univerzity Gregoriany
Kategória:Osobnosti z Los Angeles